Ek en my man het besluit om hom eers niks te sê tot na die proewe nie. Ruan het span gemaak en sy oupa kon nie eers sien toe hy daai rugbytrui oor sy kop trek nie.
Junie! Bel my man my van die werk af so 06:00 die oggend hy is op pad huistoe dit voel of hy ‘n hartaanval kry. Bel hospitaal, kom daar aan toe het hy ‘n ligte hartaanval gehad. My man word nooit siek nie so dis nie lekker om hom in n hospitaal so te sien nie.
Die dr. het vir ons ‘n afspraak gemaak by dr. Berlyn en daar het ons gehoor dat ons driejarige seun ‘n hartoperasie so gou moontlik moet kry. Kyk, dis soos hulle vir jou sê: ‘n mat word onder jou uitgetrek! Die operasie sou binne ‘n maand wees en ons het nie medies nie. Daniëlskuil-gemeenskap en die NG-kerk, ds.Hannes Knoetze, het fondsinsamelings gehou vir Ruan. Soveel mense het ons gehelp deur ‘n vreeslike tyd.
Met die operasie was dit die eerste keer wat ek my man gesien huil het soos ‘n baba! Toe hulle Ruan by teater oor daai rooi streep stoot het ek uitmekaar geval. Kobus het saam hom ingegaan. Hy moes hom vashou dat hulle die gasmasker op sy gesig sit. Dit was bitter swaar vir Kobus om dit aan sy kind te doen en te weet hy gaan in ‘n ses ure lange operasie lê.
Daai ses ure se wag was vreeslik, als wat deur jou kop gaan. Al ons familie was darm daar vir ondersteuning, maar ek moet vir julle sê dis asof jy glad nie registreur nie. Jy is daar en jy sien almal, maar niks!
Wat ek glo ons geleer het uit al hierdie moeilike ervarings is dat jou lewe oornag kan verander. Oornag kan jy jou pa, man en kind verloor! Die Here was saam ons deur al hierdie moeilike tye, maar hy het vir ons mooi laat verstaan dat jy moet elke dag voluit lewe. Jou familie en huisgesin kom altyd eerste. Vergeet van werk en jou vriende, dit het ek met my pa se begrafnis gesien. Hy het baie so called vriende gehad, maar by sy graf was vier vriende en sy familie. Jy kan nie jou gesin afskeep vir jou werk nie want jou werk kan ook oornag weggevat word wie bly dan oor?